joelniklaus/EU_Wikipedias huggingface dataset:
Ιερός Ναός Αγίων Κωνσταντίνου και Ελένης Ιπποδρομίου

Ο Ιερός Ναός Αγίων Κωνσταντίνου και Ελένης αποτελεί ενοριακό ναό της Θεσσαλονίκης και ανήκει στην Ιερά Μητρόπολη Θεσσαλονίκης. Βρίσκεται στην Πλατεία Ιπποδρομίου, στο κέντρο της πόλης. Ο αρχιτεκτονικός τύπος του ναού είναι σταυροειδής με τρούλο και δύο κωδωνοστάσια.

Στον ιερό ναό φυλάσσονται λείψανα του Αγίου Κωνσταντίνου, της Αγίας Ελένης, της Αγίας Αικατερίνης, του Αγίου Κυρίλλου του Θεσσαλονικέως οσιομάρτυρος, των Αγίων Πέντε Μαρτύρων Ευστρατίου, Αυξεντίου, Ευγενίου, Μαρδαρίου και Ορέστου των εν Καππαδοκία, του Αγίου Παρθενίου Λαμψάκου και τεμάχιο του Τιμίου Σταυρού. Εντός του ναού βρίσκεται το ιερό παρεκκλήσιο του Αγίου Χρυσοστόμου Σμύρνης. Στην κατακόμβη του ναού υπάρχει ο χώρος μαρτυρίου, εύρεσης των λειψάνων και το παρεκκλήσιο του οσιομάρτυρος Κυρίλλου του Θεσσαλονικέως. Διατηρούνται επίσης κατάλοιπα του ρωμαϊκού Ιπποδρόμου της πόλης και λειτουργεί ενοριακό κειμηλιαρχείο.

Ιστορικό
Ο Ναός εγκαινιάστηκε από τον Μητροπολίτη Θεσσαλονίκης Παντελεήμονα τον Β’  το  1984 και αποτελεί τον τρίτο κατά σειρά ναό που οικοδομήθηκε στο συγκεκριμένο σημείο. Ο πρώτος χρονολογικά ναός λειτουργούσε σύμφωνα με τα ιστορικά στοιχεία ήδη από τα τέλη του 15ου αιώνα.

Ιστορική έμεινε η διακονία του π. Κωνσταντίνου Χαλβατζάκη (1929-2018) στον ναό Αγίων Κωνσταντίνου και Ελένης Ιπποδρομίου. Ο λόγιος και πολυγραφότατος μικρασιατικής καταγωγής ιερέας συνέβαλε στην αποπεράτωση και τον εξωραϊσμό του ναού καθώς επίσης και στην ανάδειξη της μνήμης του οσιομάρτυρα Κυρίλλου του Θεσσαλονικέως.

Ο ίδιος ο Άγιος Κωνσταντίνος ο Μέγας, κατά την παραμονή του στη Θεσσαλονίκη, διέμεινε στο - πλησιόχωρο με τον σημερινό Ναό - γαλεριανό ανάκτορο κατά τα έτη 322–323.

Παναγία Η Πάντων Ελπίς
Η εικόνα της Παναγίας που φέρει το όνομα Η Πάντων Ελπίς αφιερώθηκε στον ναό από Μικρασιάτες που τη διέσωσαν και τη μετέφεραν μετά τη Μικρασιατική Καταστροφή το 1922. Αποτελεί βυζαντινό κειμήλιο της Παλαιολόγειας εποχής, των αρχών του 14ου αιώνα και προέρχεται από κωνσταντινουπολίτικο εργαστήριο.

Οσιομάρτυς Κύριλλος ο Θεσσαλονικεύς
Στις 6 Ιουλίου 1566 μαρτύρησε δια πυρός έμπροσθεν του παλαιού ναού του Αγ. Κωνσταντίνου Ιπποδρομίου ο οσιομάρτυς Κύριλλος ο Θεσσαλονικεύς.
Το 1972 μετά την κατεδάφιση του παλαιού ναού, πραγματοποιήθηκαν ανασκαφές. Έτσι, ανακαλύφθηκε πήλινη λάρνακα, η οποία περιείχε υπολείμματα οστών και υφάσματος αναμειγμένα με τέφρα. Ο συνδυασμός αυτού του ευρήματος με τη μαρτυρία του Συναξαρίου (Μαρτύριο και την ακολουθία του Οσιομάρτυρος Κυρίλλου είναι το αθωνικό χειρόγραφο 347 της μονής Διονυσίου), συγκλίνει στην απόδοση των λειψάνων στον οσιομάρτυρα Κύριλλο τον Θεσσαλονικέα. Σήμερα τα λείψανα του αγίου φυλάσσονται στον ιερό ναό.

Παραπομπές 

Χριστιανικοί ναοί στη Θεσσαλονίκη
Ιωάννης Γ΄ του Μεκλεμβούργου

Ο Ιωάννης Γ΄, γερμ. Johann III (μετά το 1266 - 27 Μαΐου 1289) από τον Οίκο του Μεκλεμβούργου ήταν κύριος του Μεκλεμβούργου.

Βιογραφία
Ήταν ο δευτερότοκος γιος του Ερρίκου Α΄ κυρίου του Μεκλεμβούργου και της Αναστασίας, κόρης του Μπάρνιμ Α΄ δούκα της Πομερανίας.

Το 1289 απεβίωσε στη νήσο Πόελ σε ηλικία 23 ετών και τάφηκε στη Φραγκισκανή μονή του Βίσμαρ.

Οικογένεια
Νυμφεύτηκε το 1288 την Έλενα, κόρη του Βίτσλαβ Β΄ πρίγκιπα του Ρύγκεν και είχε τέκνο:
 Λούιτγκαρτ π. 1289-1352, παντρεύτηκε τον Γκέρχαρτ Β΄ κόμη του Χόγια.

Πηγές
 Georg Christian Friedrich Lisch: Helena von Rügen, Gemahlin des Fürsten Johann III. von Meklenburg, in: Jahrbücher des Vereins für Mecklenburgische Geschichte und Altertumskunde, vol. 25, 1860, p. 61-71, Online

Οίκος του Μεκλεμβούργου
Ούλριχ Α΄ του Μεκλεμβούργου-Στάργκαρτ

Ο Ούλριχ Α΄, γερμ. Ulrich I (πριν το 1382 – 8 Απριλίου 1417) από τον Οίκο του Μεκλεμβούργου ήταν δούκας του Μεκλεμβούργου-Στάργκαρτ (1393-1417) και κύριος του Νόιμπρανντενμπουρκ, Στάργκαρτ, Στρέλιτς & Βέζενμπουρκ.

Βιογραφία
Ήταν ο δευτερότοκος γιος του Ιωάννη Α΄ δούκα του Μεκλεμβούργου-Στάρτγκαρτ και της Αγνής, κόρης του Ούλριχ Β΄ κόμη του Λίντοβ-Ρουππίν.

Το 1417 απεβίωσε στο Στρέλιτς σε ηλικία 35 ετών και τάφηκε στο Μπλάνκενσεε.

Οικογένεια
Νυμφεύτηκε τη Μαργαρίτα, κόρη του Σβάντιμπορ Γ΄ δούκα της Πομερανίας και είχε τέκνα:
 Άννα, ηγουμένη της μονής Βάντσκα στο Μπλάνκενσεε.
 Αλβέρτος Β΄ πριν το 1400-π. 1422, δούκας του Μεκλεμβούργου-Στάργκαρτ.
 Ερρίκος πριν το 1412-1466, δούκας του Μκελεμβούργου-Στάργκαρτ.

Οίκος του Μεκλεμβούργου
Media Markt

Η Media Markt είναι Γερμανική πολυεθνική αλυσίδα καταστημάτων που πωλεί ηλεκτρονικά είδη ευρείας κατανάλωσης με πολυάριθμα υποκαταστήματα σε όλη την Ευρώπη και την Ασία. Είναι η μεγαλύτερη εταιρεία λιανικής πώλησης ηλεκτρονικών ειδών ευρείας κατανάλωσης στην Ευρώπη και η δεύτερη μεγαλύτερη στον κόσμο μετά την αμερικανική εταιρεία λιανικής πώλησης Best Buy.

Ιστορία 
Η Media Markt ιδρύθηκε από τους επιχειρηματίες Λέοπολντ Στίφελ, Βάλτερ Γκουντς, Έριχ Κέλερχαλς και Χέλγκα Κέλερχαλς. Το πρώτο κατάστημα άνοιξε στις 24 Νοεμβρίου 1979 στο Μόναχο. Σήμερα ανήκει στην Media-Saturn Holding, η οποία κατέχει επίσης την αλυσίδα Saturn. Η Media Markt και η Saturn δραστηριοποιούνται κυρίως στις ίδιες αγορές, αλλά με διαφορετικό τρόπο, και ως ανταγωνιστές.

Η Media-Saturn Holding με τη σειρά της ανήκει στη γερμανική εταιρεία λιανικής Ceconomy -  που σχηματίστηκε με τον διαχωρισμό από την Metro AG.

Διαφήμιση 
Η Media Markt είναι γνωστή στη Γερμανία για τις χιουμοριστικές, αλλά μερικές φορές αργές, διαφημιστικές εκστρατείες της. Για παράδειγμα, το σύνθημα "Lasst euch nicht verarschen" που σημαίνει "Μην ξεγελιέστε". Στην Ελλάδα το σύνθημα είναι ''Δεν είμαι και χθεσινός'' και YOLO.

Παραπομπές

Επιχειρήσεις της Γερμανίας
Ερρίκος Γ΄ του Μεκλεμβούργου

Ο Ερρίκος Γ (γερμ.: Heinrich III, 1337 - 24 Απριλίου 1383) από τον Οίκο του Μεκλεμβούργου ήταν δούκας του Μεκλεμβούργου (1379-1383).

Βιογραφία
Ήταν ο πρωτότοκος γιος του Αλβέρτου Β΄ και της Ευφημίας των Μπγιέλμπο, κόρης του Έρικ, δούκας του Σάντερμανλαντ δούκα του Σάντερμανλαντ.

Το 1383 απεβίωσε στο κάστρο Σβερίν σε ηλικία 56 ετών και τάφηκε στο Ντόμπεραν Μίνστερ. Τον διαδέχθηκε ο μόνος γιος του Αλβέρτος Δ΄.

Οικογένεια
Νυμφεύτηκε το 1362 την Ίνγκεμποργκ των Έστριντσεν, κόρη του Βάλντεμαρ Δ΄ της Δανίας και είχε τέκνα:
 Αλβέρτος Δ΄ πριν το 1363-1388, δούκας του Μεκλεμβούργου.
 Ευφημία, παντρεύτηκε τον 4ο εξάδελφο του πατέρα της, τον Ιωάννη Ε΄ δούκα του Βέρλε-Γκύστρο από τον Οίκο του Μεκλεμβούργου.
 Μαρία, παντρεύτηκε τον Βάρτισλαβ Ζ΄ δούκα της Πομερανίας.
 Ίνγκεμποργκ, ηγουμένη του αββαείου των "Πτωχών της Αγ. Κλάρας" στο Ρίμπνιτς.

Εξωτερικές Πηγές
 Genealogical table of the House of Mecklenburg

Οίκος του Μεκλεμβούργου
Ιρμπίντ

Η Ιρμπίντ, η πρώην Άρβηλα, είναι η 2η πιο πυκνοκατοικημένη πόλη στην Ιορδανία, 85 χλμ βόρεια της πρωτεύουσας Αμμάν, κοντά στα ιστορικά αξιοθέατα της Πέλλας και της Γαδάρων.

Έχει περίπου 300 000 κατοίκους, 650 000 με τον οικισμό. Είναι ο νομός του Irbid governorate.

Είναι επίσης η γενέτειρα του πρώην Πρωθυπουργού της Ιορδανίας, Wasfi Tall, στην εξουσία κατά τη διάρκεια των δραματικών γεγονότων του Μαύρου Σεπτέμβρη.

Παραπομπές

Εξωτερικοί σύνδεσμοι
 

Πόλεις της Ιορδανίας
Γιάννης Γαβριηλίδης

Ο Ιωάννης Γαβριηλίδης του Βασιλείου (1917-1987) ήταν Έλληνας δικηγόρος, αντιστασιακός και πολιτικός της Αριστεράς. Υπηρέτησε ως βουλευτής Κιλκίς από το 1958 ως το 1961 και ξανά από το 1963 ως το 1964.

Βιογραφία

Γέννηση, πρώτα χρόνια και νομική και αντιστασιακή δράση 
Γεννήθηκε στο Τσέπικ του Καυκάσου στις 30 Ιανουαρίου 1917 και από την παιδική του ηλικία εγκαταστάθηκε στην Κοκκινιά Κιλκίς. Σπούδασε νομικά στο Πανεπιστήμιο Θεσσαλονίκης. Ορφάνεψε πολύ νωρίς από πατέρα και την κηδεμονία του ανέλαβε ο θείος του, Κώστας Γαβριηλίδης, γραμματέας της ΑΚΕ.
Ξεκίνησε να δικηγορεί από την ηλικία των 30 ετών.

Ανέπτυξε έντονη αντιστασιακή δράση από το 1941 και ορίστηκε σύμβουλος των λαϊκών δικαστηρίων του ΕΛΑΣ, έχοντας συνδέσει το όνομά του με την απόφαση "να μην εκτελείται κανένας ταγματασφαλίτης χωρίς προηγούμενη νομική διαδικασία και δικαστική απόφαση".

Πολιτική σταδιοδρομία 
Εξελέγη βουλευτής για πρώτη φορά με την ΕΔΑ (ενώ ήταν εξόριστος και σε άδεια) το 1958 στην εκλογική περιφέρεια Κιλκίς. Επανεξελέγη με το ίδιο κόμμα στις 1963.

Διώξεις και μετέπειτα χρόνια 
Ο Γαβριηλίδης υπέστη διώξεις εξαιτίας της αντιστασιακής του δράσης και της υποστήριξής του στον κομμουνισμό, έχοντας εξοριστεί σε ξερονήσια και στη Μακρόνησο μετά την απελευθέρωση. Επιπρόσθετα, κατά την περίοδο της χούντας εκτοπίστηκε στη Γυάρο.
Ήταν επίλεκτο μέλος της Ευξείνου Λέσχης.

Ήταν παντρεμένος με την Ελισάβετ Στεφανίδου και είχαν δύο παιδιά, τον Βασίλη και την Αθηνά συζυγο του Ντίνου Μεταλλιδη. 

Απεβίωσε στη Θεσσαλονίκη στις 2 Σεπτεμβρίου 1987 και κηδεύτηκε την επομένη από τον ιερό ναό Αγίου Δημητρίου Κιλκίς.

Παραπομπές 

Έλληνες Αντιστασιακοί
Βουλευτές εκλεγμένοι με την ΕΔΑ
Βουλευτές Κιλκίς
Σούπερ Καπ Γαλλίας

Το Σούπερ Καπ Γαλλίας είναι η διοργάνωση στην οποία συμμετέχει ο πρωταθλητής Γαλλίας και ο κυπελλούχος Γαλλίας. Είναι μία από τις πιο σημαντικές ποδοσφαιρικές διοργανώσεις στη Γαλλία.

Το τρόπαιο για το 2021 κατέκτησε η Λιλ για πρώτη φορά στην ιστορία της, επικρατώντας της Παρί Σεν Ζερμέν με 1-0.

Πρωταθλητές 

Ποδοσφαιρικές διοργανώσεις Γαλλίας
Γουλιέλμος του Μεκλεμβούργου-Σβερίν

O Γουλιέλμος, γερμ. Wilhelm (5 Μαρτίου 1827 - 28 Ιουλίου 1879) από τον Οίκο του Μεκλεμβούργου ήταν πρίγκιπας (δούκας ως προς τον τίτλο μόνο) του Μεκλεμβούργου-Σβερίν.

Βιογραφία
Ήταν ο δευτερότοκος γιος του Παύλου-Φρειδερίκου δούκα του Μεκλεμβούργου-Σβερίν και της Αλεξανδρίνας των Χόεντσολερν, κόρης του Φρειδερίκου-Γουλιέλμου Γ΄ της Πρωσίας.

Το 1879 απεβίωσε στη Χαϊδελβέργη σε ηλικία 52 ετών, χωρίς άρρενα απόγονο.

Οικογένεια
Νυμφεύτηκε το 1865 την εξαδέλφη του Αλεξανδρινή των Χόεντσολερν, κόρη του Αλβέρτου πρίγκιπα της Πρωσίας και είχε τέκνο:
 Καρλόττα 1868-1944, παντρεύτηκε τον Ερρίκο ΙΗ΄ πρίγκιπα του Ρόις-Κέστριτς.

Πηγές
 "Romances of a Royal House", The Washington Post, 20 April 1906

Παραπομπές 

Οίκος του Μεκλεμβούργου
Έρικ Α΄ του Μεκλεμβούργου

Ο Έρικ Α΄, γερμ. Eric I (μετά το 1359, μάλλον το 1365 - 26 Ιουλίου 1397) από τον Οίκο του Μεκλεμβούργου ήταν πρίγκιπας (δούκας ως προς τον τίτλο μόνο) του Μεκλεμβούργου, διάδοχος της Σουηδίας και κυβερνήτης του Γκότλαντ.

Βιογραφία
Ήταν ο πρωτότοκος γιος του Αλβέρτου της Σουηδίας και, ως Αλβέρτου Γ΄, δούκα του Μεκλεμβούργου και της Ριχάρδις των Χάγκεν, κόρης του Όθωνα Α΄ κόμη του Σβερίν.

Το 1397 απεβίωσε στο Βίσμπυ της Σουηδίας σε ηλικία 32 ετών (ή μεγαλύτερος), άτεκνος.

Οικογένεια
Νυμφεύτηκε το 1396 τη Σοφία, κόρη του Μπόγκισλαβ ΣΤ΄ δούκα της Πομερανίας-Βόλγκαστ· δεν απέκτησαν τέκνα.

Πηγές
 Jörgen Bracker: Klaus Störtebeker – Nur einer von ihnen. Die Geschichte der Vitalienbrüder, in: Ralf Wiechmann: Klaus Störtebecker: ein Mythos wird entschlüsselt, Fink, Paderborn/München, 2003, ISBN 3-7705-3837-4, pp. 9 – 59
 Matthias Puhle: Die Vitalienbrüder: Klaus Stortebeker und die Seeräuber der Hansezeit, 2d ed., Campus Verlag, Frankfurt am Main, 1994, ISBN 3-593-34525-0

Παραπομπές 

Οίκος του Μεκλεμβούργου
Ερρίκος του Μεκλεμβούργου-Στάργκαρτ

Ο Ερρίκος, γερμ. Heinrich (πριν το 1412 - 26 Μαΐου / 20 Αυγούστου 1466) από τον Οίκο του Μεκλεμβούργου ήταν δούκας του Μεκλεμβούργου-Στάργκαρτ (1417-1466).

Βιογραφία
Ήταν ο δευτερότοκος γιος του Ούλριχ Α΄ δούκα του Μεκλεμβούργου-Στάργκαρτ και της Μαργαρίτας, κόρης του Σβάντμπορ Γ΄ δούκα της Πομερανίας.

Το 1466 απεβίωσε σε ηλικία 54 ετών και τον διαδέχθηκε ο μόνος γιος του Ούλριχ Β΄ δούκας του Μεκλεμβούργου-Στάργκαρτ.

Οικογένεια
Νυμφεύτηκε πρώτα τη Γιούττα, κόρη του 5ου εξαδέλφου του Νικολάου Ε΄ του Οίκου του Μεκλεμβούργου, κυρίου του Βέρλε-Βάρεν· δεν απέκτησαν απογόνους.

Το 1427 απεβίωσε η Γιούττα και ο Ερρίκος έκανε δεύτερο γάμο με την Ίνγκεμπορκ, κόρη του Μπόγκισαφ Η΄ δούκα της Πομερανίας-Στολπ και είχε τέκνα:
 Ούλριχ Β΄ 1428-1471, δούκας του Μεκλεμβούργου-Στάργκαρτ.
 Μαργαρίτα απεβ. πριν το 1451.

Ο Ερρίκος έκανε τρίτο γάμο με τη Μαργαρίτα των Γουέλφων, κόρη του Φρειδερίκου Β΄ δούκα του Μπράουνσβαϊγκ-Λύνεμπουργκ και είχε τέκνα:
 Μαγδαληνή απεβ. 1532, παντρεύτηκε πρώτα τον Βάρτισλαβ Ι΄ δούκα της Πομερανίας και μετά τον Μπούρχαρτ Ε΄ κόμη του Μπάρμπυ-Μύλινγκεν.
 Άννα απεβ. 1498, μοναχή στο αββαείο του Ρίμπνιτς.

Πηγές
 State Bibliography (Landesbibliographie) of Mecklenburg-Vorpommern
 Genealogical table of the House of Mecklenburg

Αναφορές

Οίκος του Μεκλεμβούργου
Ούλριχ Β΄ του Μεκλεμβούργου-Στάργκαρτ

Ο Ούλριχ Β΄, γερμ. Ulrich II (μάλλον πριν το 1428 - 13 Ιουλίου 1471) από τον Οίκο του Μεκλεμβούργου ήταν δούκας του Μεκλεμβούργου-Στάργκαρτ (1466-1471).

Βιογραφία
Ήταν ο μόνος γιος του Ερρίκου δούκα του Μεκλεμβούργου-Στάργκαρτ και της Ίνγκεμπορκ, κόρης του Μπόγκισλαβ Η΄ της Πομερανίας-Στολπ.

Το 1471 απεβίωσε σε ηλικία 43 ετών, χωρίς άρρενες απογόνους. Το Στάργκαρτ περιήλθε στον 3ο εξάδελφό του Ερρίκο Δ΄ δούκα του Μεκλεμβούργου, του πρεσβύτερου κλάδου.

Οικογένεια
Νυμφεύτηκε την 6η εξαδέλφη του Αικατερίνη του Οίκου του Μεκλεμβούργου, κόρη του Γουλιέλμου κυρίου του Βέρλε-Γκύστρο και είχε τέκνα:
 Ίνγκεμπορκ απεβ. μάλλον το 1509, παντρεύτηκε τον Έμπερβιν Β΄ του Μπέντχαϊμ.
 Ελισάβετ απεβ. 1532, βοηθός ηγουμένη (prior) του αββαείου του Ρένα.

Πηγές
 State Bibliography (Landesbibliographie) of Mecklenburg-Vorpommer
 Genealogical table of the House of Mecklenburg

Οίκος του Μεκλεμβούργου
Ελληνοκαθολικισμός

Ο όρος Έλληνας καθολικός θεσπίστηκε με διάταγμα του Δικαστηρίου της Βιέννης στις 28 Ιουνίου 1773 για να αντικαταστήσει τον όρο "graeco uniti" και έτσι να διασφαλιστεί η επίσημη ισότητα της ονομασίας μεταξύ Βυζαντινών και Ρωμαίων ιερέων καθολικών (Ρωμαιοκαθολικών).

Ιστορία

Το 1773 πραγματοποιήθηκε στη Βιέννη μια σύνοδος των ενοποιημένων επισκόπων της Αυστριακής Αυτοκρατορίας. Οι πέντε Ρουμάνοι αντιπρόσωποι που παρευρίσκονταν στο συμβούλιο είχαν καταθέσει διαμαρτυρία ενάντια στο όνομα του «Ελληνοενωμένος», με το σκεπτικό ότι αυτό το όνομα θεωρείται «σχισματικό». Σε απάντηση, η αυτοκράτειρα Μαρία Τερέζα διέταξε τη χρήση του ονόματος "Ελληνοκαθολικός" για τους Έλληνες.

Για τους μη ενοποιημένους επισκόπους, το όνομα "graeci non uniti", το οποίο αντικαταστάθηκε το 1854 με το όνομα του "griechisch-orientalische Kirche" (ελληνική-ανατολική εκκλησία), παρέμεινε επίσημο.

Εικονοθήκη

Ανατολικές Καθολικές Εκκλησίες
Samsung Galaxy Note 8

Το Samsung Galaxy Note 8  είναι ένα Android smartphone που σχεδιάστηκε, αναπτύχθηκε και κυκλοφορεί στην αγορά από τη Samsung Electronics. Παρουσιάστηκε στις 23 Αυγούστου 2017, είναι ο διάδοχος του διακεκομμένου Samsung Galaxy Note 7. Απελευθερώθηκε στις 15 Σεπτεμβρίου 2017.

Το Note 8 βελτιώνει τις προδιαγραφές της συσκευής πυρήνα και τις δυνατότητες σφραγίδας S Pen των προηγούμενων συσκευών. Ενώ διατηρεί την ίδια εμφάνιση και το ίδιο μέγεθος με το Galaxy S8 +, διαθέτει ένα αναβαθμισμένο επεξεργαστή και για πρώτη φορά στο ιστορικό των smartphone της Samsung ένα σύστημα διπλής κάμερας στο πίσω μέρος της συσκευής. το ένα λειτουργεί ως φακός ευρείας γωνίας και το άλλο ως τηλεφακός, και με ανάλυση 12 MP και οπτική σταθεροποίηση εικόνας. Το στυλό S έχει αυξημένα επίπεδα ευαισθησίας πίεσης και το λογισμικό του έχει αναβαθμιστεί για να προσφέρει βελτιωμένες δυνατότητες ανάγνωσης στην οθόνη, καθώς και animated GIF και βελτιωμένες δυνατότητες μετάφρασης.

Ιστορία 
Στις 20 Ιουλίου 2017, η Samsung έκανε tweet ένα video teaser που δείχνει μια σκοτεινή συσκευή με γραφίδα, δηλώνοντας την ημερομηνία της επόμενης εκδήλωσης "Unpacked" στις 23 Αυγούστου 2017. Το Samsung Galaxy Note 8 παρουσιάστηκε στην εκδήλωση αυτή, με ημερομηνία κυκλοφορίας στις 15 Σεπτέμβριος 2017.

Υποδοχή 
Η DxOMark, μια εταιρία δοκιμών φωτογραφικών μηχανών, έδωσε στο Note 8 μια βαθμολογία 94, που είναι το κοινό υψηλότερο αποτέλεσμα κάθε τηλεφώνου που μοιράστηκε με το iPhone 8 Plus. Μόλις λίγες μέρες μετά τη δημοσίευση της αναφοράς του Note 8, το Pixel 2 δοκιμάστηκε και έδωσε βαθμολογία 98, κερδίζοντας και τα δύο. Αν και το Note 8 έχει την καλύτερη οπτική σταθεροποίηση εικόνας οποιουδήποτε smartphone.
Έξυπνα τηλέφωνα
Samsung Galaxy Note

Το Samsung Galaxy Note είναι μια σειρά από smartphones και tablet που βασίζονται σε Android που έχουν αναπτυχθεί και διατεθεί στο εμπόριο από τη Samsung Electronics. Η γραμμή είναι κυρίως προσανατολισμένη προς τον υπολογισμό πένας. όλα τα μοντέλα Galaxy Note φέρουν με στυλό και ενσωματώνουν έναν ευαίσθητο στην πίεση ψηφιοποιητή Wacom. Όλα τα μοντέλα Galaxy Note περιλαμβάνουν επίσης λειτουργίες λογισμικού που προσανατολίζονται προς τη γραφίδα και τις μεγάλες οθόνες των συσκευών, όπως οι εφαρμογές λήψης σημείων και ψηφιακών scrapbooking και η πολλαπλή αποθήκευση με διαχωρισμό οθόνης.

Τα smartphone Note Galaxy θεωρούνται τα πρώτα εμπορικά επιτυχημένα παραδείγματα "phablets" - μιας κατηγορίας smartphone με μεγάλες οθόνες που προορίζονται να καλύψουν τη λειτουργικότητα ενός παραδοσιακού tablet με αυτό ενός τηλεφώνου. Η Samsung πώλησε πάνω από 50 εκατομμύρια συσκευές Galaxy Note από τον Σεπτέμβριο του 2011 έως τον Οκτώβριο του 2013. 10 εκατομμύρια μονάδες του Galaxy Note 3 πωλήθηκαν εντός των πρώτων 2 μηνών, 30 εκατομμύρια ήταν του Note ΙΙ, ενώ το αρχικό Note Galaxy πώλησε περίπου 10 εκατομμύρια μονάδες Παγκόσμιος.

Έξυπνα τηλέφωνα
Ιερό των Αιγυπτίων Θεών Μπρεξίζας

Το Ιερό των Αιγυπτίων Θεών είναι αρχαίο ιερό και χώρος αρχαιολογικού ενδιαφέροντος που βρίσκεται δίπλα στο Μικρό Έλος της Μπρεξίζας, στη σημερινή Νέα Μάκρη.

Ιστορία και περιγραφή 
Θεωρείται ότι χτίστηκε από τον Ηρώδη τον Αττικό περίπου το 160. Ο Ηρώδης επέλεξε τον Μαραθώνα για την ίδρυση του ιερού γιατί ήταν ο τόπος καταγωγής και διαμονής του. Πιθανόν το συγκρότημα να βρισκόταν μέσα στα όρια του κτήματος που κατείχε στην περιοχή.

Στον σύγχρονο αρχαιολογικό χώρο περιλαμβάνεται ένα εκτεταμένο συγκρότημα ιερού αφιερωμένου σε Αιγύπτιους θεούς και πολυτελούς λουτρού (βαλανείου) το οποίο λειτούργησε μέχρι και τον 4ο αιώνα, καθώς και τη μεγάλη ελλειψοειδή δεξαμενή νοτιότερα. Το ιερό ήταν χτισμένο σε τεχνητή νησίδα μέσα στο Μικρό Έλος και τα παλιότερα χρόνια αποκαλούνταν "Νησί". Το 1792, σχέδιο του Γάλλου πρόξενου στην Αθήνα, Λουί Σ. Φωβέλ, αποτυπώνει αρχαία ερείπια πάνω σε νησίδα στο Έλος. Το ιερό ήταν αφιερωμένο στον Σάραπι, εξελληνισμένη μορφή του θεού Όσιρι, κι εκεί τελούνταν οι μεγάλες εορτές του Σάραπι και της Ίσιδας, ενώ λατρευόταν, επίσης, ο γιος τους Ώρος. 

Οι αρχαιολογικές έρευνες στο ιερό έγιναν με συγχρηματοδότηση της Ευρωπαϊκής Ένωσης (Γ΄ Κ.Π.Σ.) και είναι ανοιχτός για το κοινό από το 2001. Πολλά ευρήματα από τον αρχαιολογικό χώρο έχουν μεταφερθεί και εκτίθενται στο Αρχαιολογικό Μουσείο Μαραθώνα καθώς και στο Εθνικό Αρχαιολογικό Μουσείο.

Φωτοθήκη

Παραπομπές 

Αρχαία ιερά
Αρχαιολογικοί χώροι της Αττικής
Ιωάννης Αλβέρτος του Μεκλεμβούργου

O Ιωάννης-Αλβέρτος, γερμ. Johann-Albrecht (8 Δεκεμβρίου 1857 - 16 Φεβρουαρίου 1920) από τον Οίκο του Μεκλεμβούργου ήταν πρίγκιπας (δούκας ως προς τον τίτλο μόνο) του Μεκλεμβούργου-Σβερίν. Έγινε αντιβασιλιάς του μεγάλου δουκάτου του Μεκλεμβούργου-Σβερίν κατά την ανηλικιότητα του ανιψιού του Φρειδερίκου-Φραγκίσκου Δ΄.

Βιογραφία
Ήταν ο τρίτος γιος του Φρειδερίκου-Φραγκίσκου Β΄ μεγάλου δούκα του Μεκλεμβούργου-Σβερίν και της Αυγούστας, κόρης του Ερρίκου ΝΙΓ΄ πρίγκιπα του Ρόις-Κέστριτς.

Το 1920 απεβίωσε στο ανάκτορο Βίλιγκρατ, κοντά στο Λύμπστορφ σε ηλικία 63 ετών.

Οικογένεια
Νυμφεύτηκε πρώτα το 1886 την Ελισάβετ-Σύβιλλα των Βέττιν, κόρη του Καρόλου-Αλεξάνδρου μεγάλου δούκα της Σαξονίας-Βαϊμάρης-Άιζεναχ.

Το 1908 απεβίωσε η Ελισάβετ-Σύβιλλα και ο Ιωάννης-Αλβέρτος έκανε δεύτερο γάμο το 1909 με την Ελισάβετ, κόρη του Μπότο πρίγκιπα του Στόλμπερκ-Ρόσσλα. Δεν απέκτησε απογόνους από τους γάμους του.

Πηγές
 Huberty, Michel; Alain Giraud; F. B. Magdelaine. L'Allemagne Dynastique, Tome VI : Bade-Mecklembourg. pp. 239, 240. ISBN 978-2-901138-06-8.

Παραπομπές 

Οίκος του Μεκλεμβούργου
Παύλος Φρειδερίκος του Μεκλεμβούργου (1852-1923)

Ο Παύλος-Φρειδερίκος, γερμ. Paul-Friedrich (19 Σεπτεμβρίου 1852 - 17 Μαΐου 1923) από τον Οίκο του Μεκλεμβούργου ήταν πρίγκιπας (δούκας ως προς τον τίτλο μόνο) του Μεκλεμβούργου-Σβερίν και στρατηγός του Ιππικού της χώρας του.

Βιογραφία
Ήταν ο δευτερότοκος γιος του Φρειδερίκου-Φραγκίσκου Β΄ μεγάλου δούκα του Μεκλεμβούργου-Σβερίν και της Αυγούστας, κόρης του Ερρίκου ΝΙΓ΄ πρίγκιπα του Ρόις-Κέστριτς.

Το 1923 απεβίωσε στο Λούντβιχσλουστ σε ηλικία 71 ετών.

Οικογένεια
Νυμφεύτηκε το 1881 την εξαδέλφη του Μαρία, κόρη του Χούγκο πρίγκιπα του Βίντις-Γκρετς και της Λουίζας (κόρης του Παύλου-Φρειδερίκου μεγάλου δούκα του Μεκλεμβούργου-Σβερίν). Είχε επιζόντα τέκνα:
 Παύλος-Φρειδερίκος 1882-1904, απεβίωσε 22 ετών.
 Μαρία-Αντουανέττα 1884-1944.
 Ερρίκος-Μπόρβιν 1885-1942, πρίγκιπας του Μεκλεμβούργου-Σβερίν. Νυμφεύτηκε πρώτα την Ελισάβετ Τίμπιτς Πραττ, μετά την Ναταλία Έλριχς και έπειτα την Καρόλα φον Χάμισσο.

Πηγές
 Huberty, Michel; Alain Giraud; F. B. Magdelaine. L'Allemagne Dynastique, Tome VI : Bade-Mecklembourg. pp. 233, 239. ISBN 978-2-901138-06-8.

Οίκος του Μεκλεμβούργου
Φρειδερίκος Φραγκίσκος Δ΄ του Μεκλεμβούργου-Σβερίν

Ο Φρειδερίκος-Φραγκίσκος Δ΄, γερμ. Friedrich-Frank IV (9 Απριλίου 1882 - 17 Νοεμβρίου 1945) από τον Οίκο του Μεκλεμβούργου ήταν μεγάλος δούκας (1897-1918) και μετά τιτουλάριος μεγάλος δούκας (1918-1945) του Μεκλεμβούργου-Σβερίν.

Βιογραφία
Ήταν ο μόνος γιος του Φρειδερίκου-Φραγκίσκου Γ΄ μεγάλου δούκα του Μεκλεμβούργου-Σβερίν και της Αναστασίας Μιχαηλόβνας των Σ.Χ.Γκόττορπ, κόρης του Μιχαήλ Νικολάγιεβιτς μεγάλου δούκα της Ρωσίας. Η Αναστασία ήταν εξαδέλφη της Όλγας συζύγου του Γεωργίου Α΄ της Ελλάδας.

Το 1945 απεβίωσε σε ηλικία 63 ετών και τον διαδέχθηκε ο πρωτότοκος γιος του Φρειδερίκος Φραγκίσκος Ε΄.

Οικογένεια 
Νυμφεύτηκε το 1904 την Αλεξάνδρα των Γουέλφων-Αννοβέρου, κόρη του Ερνέστου-Αυγούστου Β΄ τιτουλάριου βασιλιά του Αννοβέρου και είχε τέκνα:
 Φρειδερίκος-Φραγκίσκος Ε΄ 1910-2001, διάδοχος και τιτουλάριος μέγας δούκας του Μεκλεμβούργου-Σβερίν.
 Χριστιανός-Λουδοβίκος 1912-1996, πρίγκιπας του Μεκλεμβούργου-Σβερίν.
 Τύρα 1919-1981.
 Αναστασία 1922-1979, παντρεύτηκε τον Φρειδερίκο-Φερδινάνδο πρίγκιπα του Σ.Χ.Σ.Γκλύκσμπουρκ.

Πρόγονοι

<center>

Εξωτερικές Πηγές
 Online Gotha
 House laws of Mecklenburg

Παραπομπές 

Οίκος του Μεκλεμβούργου
Φρειδερίκος Φραγκίσκος Ε΄ του Μεκλεμβούργου-Σβερίν

Ο Φρειδερίκος-Φραγκίσκος Ε΄, γερμ. Friedrich-Franz (22 Απριλίου 1910 - 31 Ιουλίου 2001) από τον Οίκο του Μεκλεμβούργου ήταν διάδοχος, τιτουλάριος μεγάλος δούκας του Μεκλεμβούργου-Σβερίν (1945-2001) και επικεφαλής του Οίκου.

Βιογραφία
Ήταν ο πρωτότοκος γιος του Φρειδερίκου-Φραγκίσκου Δ΄ μεγάλου δούκα του Μεκλεμβούργου-Σβερίν και της Αλεξάνδρας των Γουέλφων, κόρης του Ερνέστου-Αυγούστου Β΄ τιτουλάριου βασιλιά του Αννοβέρου.

Το 2001 απεβίωσε στο Αμβούργο (Χάμπουρκ) σε ηλικία 91 ετών. Ήταν άτεκνος και τον διαδέχθηκε ο 8ος εξάδελφος του πατέρα του, ο Μπόρβιν του νεότερου κλάδου του Μεκλεμβούργου-Στρέλιτς.

Οικογένεια
Νυμφεύτηκε το 1941 την Κάριν-Ελισάβετ, κόρη του Βάλτερ φον Σάπερ· το 1967 διαζεύχθηκαν.

Το 1977 ο Φρειδερίκος-Φραγκίσκος Ε΄ έκανε δεύτερο γάμο. Δεν απέκτησε τέκνα από τους γάμους του.

Οίκος του Μεκλεμβούργου
Χριστιανός Λουδοβίκος του Μεκλεμβούργου

Ο Χριστιανός-Λουδοβίκος, γερμ. Christian-Ludwig (29 Σεπτεμβρίου 1912 - 18 Ιουλίου 1996) από τον Οίκο του Μεκλεμβούργου ήταν πρίγκιπας (δούκας ως προς τον τίτλο μόνο) του Μεκλεμβούργου-Σβερίν.

Βιογραφία
Ήταν ο δευτερότοκος γιος του Φρειδερίκου-Φραγκίσκου Δ΄ μεγάλου δούκα του Μεκλεμβούργου-Σβερίν και της Αλεξάνδρας των Γουέλφων, κόρης του Ερνέστου-Αυγούστου Β΄ τιτουλάριου βασιλιά του Αννοβέρου.

Το 1996 απεβίωσε στο Γκουτ Χέμμελμαρκ του Σλέσβιχ-Χόλσταϊν σε ηλικία 84 ετών.

Οικογένεια
Νυμφεύτηκε το 1954 τη Βαρβάρα των Χόεντσολερν, κόρη του Σιγισμούνδου πρίγκιπα της Πρωσίας και είχε τέκνα:
 Δονάτα γενν. 1956, παντρεύτηκε τον Αλέξανδρο φον Σόλοντκοφ.
 Εντουίνα γενν. 1960, παντρεύτηκε τον Κορράδο φον Πόζερν.

Πηγές και Βιβλιογραφία
 Alexander Solodkoff: Christian Ludwig Herzog zu Mecklenburg: Mecklenburg-Schwerin, Club Wien 2003, ISBN 3-933781-28-0
 Alison Weir: Britain's Royal Family: A Complete Genealogy, The Bodley Head, London 1999, S: 292
 Marlene A. Eilers: Queen Victoria's Descendants, Genealogical Publishing Co., Baltimore 1987, S. 161, 162, 169
 Peter Hoffmann: Stauffenbergs Freund - Die tragische Geschichte des Widerstandskämpfers Joachim Kuhn, Verlag C.H.Beck München 2007, ISBN 978-3-406-55810-8
 Peter Hoffmann: Oberst i.G. Henning von Tresckow und die Staatsstreichspläne im Jahr 1943[permanent dead link], in: Vierteljahrshefte für Zeitgeschichte, Vol 55, 2, April 2007, S. 331-364
 Christian Ludwig von Mecklenburg: Erzählungen aus meinem Leben, Schwerin, 3. Auflage31998, ISBN 3-910179-75-4

Οίκος του Μεκλεμβούργου
Νάξος (πόλη)

Η πόλη της Νάξου (Χώρα στην καθομιλουμένη - Νάξος επισήμως) είναι η πρωτεύουσα και το κύριο λιμάνι της νήσου Νάξου με 7.070 κατοίκους. Η πόλη είναι κτισμένη πάνω σε λόφο ύψους περίπου 30 μέτρων και περιμετρικά γύρω από αυτόν. Από 1935 έως το 2010 ήταν έδρα του Δήμου Νάξου κι έκτοτε είναι έδρα του Δήμου Νάξου και Μικρών Κυκλάδων.

Ιστορία

Αρχαία Ελλάδα
Κατά τον 8ο και 7ο αιώνα π.Χ., η Νάξος κυριάρχησε στις Κυκλάδες.

Το 502 π.Χ. οι κάτοικοι της Νάξου εξεγέρθηκαν εναντίον των Περσών. Αυτή η εξέγερση οδήγησε στην Ιωνική Επανάσταση και στη συνέχεια στους Περσικούς πολέμους.

Δουκάτο του Αρχιπελάγους

Μετά την Τέταρτη Σταυροφορία, με τον Λατίνο αυτοκράτορα υπό την επιρροή των Ενετών που εγκαταστάθηκε στην Κωνσταντινούπολη, ο Ενετός Μάρκος Σανούδος κατέκτησε τη Νάξο και σύντομα κατέλαβε και τις υπόλοιπες νήσους των Κυκλάδων και έλαβε τον τίτλο του «Δούκα του Αρχιπελάγους». Είκοσι ένας δούκες από δύο δυναστείες κυβερνούσαν το Αρχιπέλαγος μέχρι το 1566. Η Ενετοκρατία συνεχίστηκε στα διάσπαρτα νησιά του Αιγαίου μέχρι το 1714.

Οθωμανική Νάξος (1564-1821)

Η διοίκηση της νήσου κατά τη διάρκεια της Οθωμανικής κυριαρχίας παρέμεινε ουσιαστικά στα χέρια των Ενετών. Η ανησυχία της Πύλης ικανοποιήθηκε από την επιστροφή των φόρων. Πολύ λίγοι Τούρκοι εγκαταστάθηκαν μόνιμα στη Νάξο και η τουρκική επιρροή στο νησί είναι μικρή. Η τουρκική κυριαρχία διήρκεσε μέχρι το 1821, όταν τα νησιά εξεγέρθηκαν. Η Νάξος έγινε τελικά μέλος του ελληνικού κράτους το 1832.

Πληθυσμιακή εξέλιξη 

Από τη Μικρασιατική Καταστροφή (σύμφωνα με την απογραφή προσφύγων του 1923), η πόλη της Νάξου δέχτηκε 1.052 πρόσφυγες (388 άρρενες και 644 θήλεις), σε σύνολο 3.656 προσφύγων στα νησιά της Νάξου και της Πάρου.

Διοικητικές μεταβολές 
 Το 1835, με 2.425 κατοίκους (630 οικογένειες), αποτελεί μαζί με τα Αγκίδια τον νεοϊδρυθέντα Δήμο Νάξου της επαρχίας Νάξου, με έδρα την πόλη της Νάξου.
 Το 1912, καταργείται ο Δήμος Νάξου και δημιουργείται η κοινότητα Νάξου με έδρα την πόλη της Νάξου. Στην κοινότητα της Νάξου προσαρτώνται τα Αγκίδια και η Δυτική Επισκοπή.
 Το 1947, η κοινότητα της Νάξου μετατρέπεται σε Δήμο.
 Το 2010, με την εφαρμογή του προγραμματος Καλλικράτης (νόμος 3852/2010), καταργείται ο δήμος Νάξου και δημιουργείται ο δήμος Νάξου & Μικρών Κυκλάδων με έδρα την πόλη της Νάξου.
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Αγκίδια ( 299 κ.) και Μονή Χρυσοστόμου ( 5 κ.) την Δημοτική Κοινότητα Νάξου ( 1327 κ.) όπου έχει οριστεί έδρα. Η δ.κ. Νάξου υπάγεται στη  Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

Συλλογή εικόνων

Δείτε επίσης 
 Κάστρο Χώρας Νάξου

Παραπομπές 

Νάξος
Κωμοπόλεις του νομού Κυκλάδων
Πόλεις στην Αρχαία Ελλάδα
MIUI

Το MIUI (το οποίο είναι Interface για χρήστες Xiaomi και προφέρεται "Me You I"), που αναπτύχθηκε από την Xiaomi, είναι ένα user interface για smartphones και tablets με βάση το λειτουργικό σύστημα της Google, Android. Το MIUI περιλαμβάνει διάφορα χαρακτηριστικά, όπως υποστήριξη για θέματα.

Η Xiaomi κυκλοφόρησε διάφορα smartphones, όλα εκτός από ένα από τα οποία έρχονται προεγκατεστημένα με μια πλήρη έκδοση του MIUI. Αυτό περιλαμβάνει διάφορες εφαρμογές και λειτουργίες που δεν είναι διαθέσιμες στην έκδοση μετά την αγορά του MIUI.

Εκτός από την υποστήριξη των οικιακών smartphones και tablet, η Xiaomi προσφέρει επίσης MIUI που θα προβληθεί και σε άλλα smartphone όπως Samsung, Sony, HTC, BLU, OnePlus και Nexus.

Στις 24 Φεβρουαρίου 2016, η Xiaomi δήλωσε ότι το MIUI ROM είχε πάνω από 170 εκατομμύρια χρήστες παγκοσμίως και υποστηρίχθηκε από πάνω από 340 συσκευυές.

Διεπαφές χρηστών
Εντ Ντέιβις

Ο Αντιστράτηγος Έντουαρντ (Εντ) Γκραντ Μάρτιν Ντέιβις, CB, CBE (γεννημένος στις 13 Φεβρουαρίου 1963) είναι ένας ανώτατος αξιωματικός των Βασιλικών Πεζοναυτών. Ήταν ο Γενικός Διοικητής των Βασιλικών Πεζοναυτών από το Δεκέμβριο του 2011 ως τον Ιούνιο του 2014. Υπήρξε, επίσης, Υποδιοικητής της Χερσαίας Συμμαχικής Διοίκησης του ΝΑΤΟ στη Σμύρνη της Τουρκίας. Τον Ιανουάριο του 2016 έγινε Κυβερνήτης του Γιβραλτάρ.

Πρώιμα χρόνια
Ο Ντέιβις γεννήθηκε στο Χέρεφορντ του Χέρτφορντσαϊρ. Σπούδασε στο Ακαδημαϊκό Ινστιτούτο Κολρέιν της Κομητείας Λοντοντέρι στη Βόρεια Ιρλανδία, καθώς και στο King's College του Λονδίνου (Αμυντικές Επιστήμες).

Στρατιωτική καριέρα
Ο Ντέιβις κατετάγη στους Βασιλικούς Πεζοναύτες το 1981 και εντάχθηκε στο 40 Σώμα Καταδρομών, ενώ υπηρέτησε έξι μήνες στα Νησιά Φώκλαντ και έξι μήνες στην Κύπρο. Το 1996 παρακολούθησε τον κύκλο σπουδών Στρατιωτική Διοίκηση και Προσωπικό του Κολλεγίου Σταφ στο Κάμπερλι. Το ίδιο έτος έγινε Αρχηγός της Ομάδας Υποστήριξης Υπηρεσιών Πολέμου, συμμετέχοντας με αυτή του την ιδιότητα στον Πόλεμο της Βοσνίας.

Το 2007 διορίστηκε Αρχηγός Επιτελείου της Διοίκησης Αμφίβιων Δυνάμεων του Ηνωμένου Βασιλείου και υπηρέτησε στο Αφγανιστάν ως Επικεφαλής των Κοινών Δράσεων της Διεθνής Δύναμης Αρωγής για την Ασφάλεια. Διορίστηκε Διοικητής της 3ης Ταξιαρχίας Καταδρομών τον Ιανουάριο του 2010 και εστάλη ξανά στο Αφγανιστάν, όπου υπήρξε  Διοικητής της Ομάδας Κρούσης Χέλμαντ. Το Δεκέμβριο του 2011 διορίστηκε Γενικός Διοικητής των Βασιλικών Πεζοναυτών.

Προήχθη σε Υποστράτηγο στις 10 Ιανουαρίου 2012, με αναδρομική ισχύ από τις 28 Νοεμβρίου 2011. Ο Ντέιβις διαδέχτηκε τον Αντιστράτηγο Γκόρντον Μέσεντζερ ως Υποδιοικητής της Χερσαίας Συμμαχικής Διοίκησης του ΝΑΤΟ στη Σμύρνη τον Ιούλιο του 2014.

Πολιτική καριέρα
Στις 1 Οκτωβρίου 2015, μετά την παραίτηση του Τζέιμς Ντάτον, το Βρετανικό Υπουργείο Εξωτερικών και Κοινοπολιτείας ανακοίνωσε ότι ο Ντέιβις θα αναλάβει τη θέση του Κυβερνήτη του Γιβραλτάρ. Η ανάληψη των καθηκόντων του έγινε στις 
19 Ιανουαρίου 2016.

Διακρίσεις και βραβεία
14 Ιουνίου 1996 – Ορίστηκε Μέλος του Τάγματος της Βρετανικής Αυτοκρατορίας (MBE) 
31 Δεκεμβρίου 2005 – Προήχθη σε Αξιωματικό του Τάγματος της Βρετανικής Αυτοκρατορίας (OBE)
23 Μαρτίου 2012 – Προήχθη σε Διοικητή του Τάγματος της Βρετανικής Αυτοκρατορίας (CBE) "ως αναγνώριση των υπηρεσιών που προσέφερε στο Αφγανιστάν  από τον Απρίλιο του 2011 ως το Σεπτέμβριο του 2011".
14 Ιουνίου 2014 – Ορίστηκε Φίλος του Τάγματος του Λουτρού (CB).
5 Αυγούστου 2016 – Ορίστηκε Ιππότης του Τάγματος του Αγίου Ιωάννη από τη Βασίλισσα Ελισάβετ Β΄.

Παραπομπές

Γιβραλτάρ
Βρετανοί στρατιωτικοί
Αξιωματικοί του Τάγματος της Βρετανικής Αυτοκρατορίας
Κάρολος Φρειδερίκος του Μπάντεν

O Κάρολος-Φρειδερίκος, γερμ. Karl-Friedrich (22 Νοεμβρίου 1728 – 10 Ιουνίου 1811) από τον Οίκο του Τσέρινγκεν ήταν μάργραβος του Μπάντεν-Ντούρλαχ (1771-1803), μετά εκλέκτορας του Μπάντεν (1803-1806) και έπειτα μέγας δούκας του Μπάντεν (1806-1811).

Βιογραφία
Ήταν ο πρωτότοκος γιος του Φρειδερίκου διαδόχου του Μπάντεν-Ντούρλαχ  και της Αμαλίας, κόρης του Ιωάννη-Γουλέλμου-Φρίζο πρίγκιπα της Οράγγης.

Το 1811 απεβίωσε σε ηλικία 83 ετών και τον διαδέχθηκε ο εγγονός του Κάρολος.

Οικογένεια
Νυμφεύθηκε πρώτα το 1751 την Καρολίνα-Λουίζα, κόρη του Λουδοβίκου Η΄ λαντγκράβου της Έσσης-Ντάρμστατ και είχε τέκνα:
 Κάρολος-Λουδοβίκος 1755-1801, διάδοχος του Μπάντεν.
 Φρειδερίκος 1756-1817, πρίγκιπας του Μπάντεν. Νυμφεύτηκε τη Λουίζα, κόρη του Φρειδερίκου-Αυγούστου δούκα του Νασσάου-Ούζινγκεν.
 Λουδοβίκος Α΄ 1763-1830, μέγας δούκας του Μπάντεν.

Το 1783 απεβίωσε η Καρολίνα-Λουίζα και ο Κάρολος-Φρειδερίκος έκανε το 1787 δεύτερο γάμο με τη Λουίζα-Καρολίνα, κόρη του αντισυνταγματάρχη Λουδοβίκου-Ερρίκου-Φιλίππου Γκάγιερ βαρόνου φον Γκάγιερσμπερκ. Ο γάμος ήταν μοργανατικός και δόθηκε σε αυτήν και τους απογόνους της ο τίτλος του κόμη/κόμισσας του Χόχμπερκ. Τα τέκνα τους, που αρχικά αποκλείστηκαν της διαδοχής, αλλά όταν εξέλειπαν οι απόγονοι του πρώτου γάμου, τους δόθηκε η διαδοχή, ήταν:
 Λεοπόλδος 1790-1852, μέγας δούκας του Μπάντεν.
 Γουλιέλμος 1792-1859, πρίγκιπας του Μπάντεν.
 Αμαλία 1795-1869, παντρεύτηκε τον Κάρολο-Έγκον Β΄ πρίγκιπα του Φύρστενμπερκ. Κόρη τους ήταν η:
 Παυλίνα-Βιλελμίνη, είχε κόρη την:
 Μαργαρίτα 1865-1940, παντρεύτηκε τον Γουλιέλμο των Χόεντσολερν, κόμη του Χόεναου (γιο του Αλβέρτου πρίγκιπα της Πρωσίας).
 Μαξιμιλιανός 1796-1882, πρίγκιπας του Μπάντεν.

Πηγές
 Helen P. Liebel, "Enlightened bureaucracy versus enlightened despotism in Baden, 1750-1792." Transactions of the American Philosophical Society 55.5 (1965): 1-132.

Οίκος του Τσέρινγκεν
Κάρολος Λουδοβίκος της Βάδης

Ο Κάρολος Λουδοβίκος (γερμ. Karl Ludwig von Baden, 14 Φεβρουαρίου 1755 - 16 Δεκεμβρίου 1801) από τον Οίκο του Τσέρινγκεν ήταν διάδοχος του Μπάντεν.

Βιογραφία
Ήταν ο πρωτότοκος γιος του Καρόλου Φρειδερίκου του Μπάντεν και της Καρολίνας Λουίζας, κόρης του Λουδοβίκου Η΄ της Έσσης-Ντάρμστατ.

Το 1801 απεβίωσε στο Άρμπογκα της Σουηδίας σε ηλικία 46 ετών. Ο μόνος γιος του έγινε μέγας δούκας του Μπάντεν.

Οικογένεια
Νυμφεύτηκε το 1775 την Αμαλία, κόρη του Λουδοβίκου Θ΄ της Έσσης-Ντάρμστατ, και είχε τέκνα:
 Αμαλία 1776-1823.
 Καρολίνα 1776-1841, παντρεύτηκε τον Μαξιμιλιανό Α΄ Ιωσήφ της Βαυαρίας.
 Λουίζα 1779-1826, παντρεύτηκε τον Αλέξανδρο Α΄ της Ρωσίας.
 Φρειδερίκη 1781-1826, παντρεύτηκε τον Γουσταύο Δ΄ Αδόλφο της Σουηδίας.
 Μαρία 1782-1808, παντρεύτηκε τον Φρειδερίκο Γουλιέλμο του Μπράουνσβαϊγκ-Βόλφενμπυτελ.
 Κάρολος Φρειδερίκος 1784-1785.
 Κάρολος 1786-1818, μέγας δούκας του Μπάντεν.
 Βιλελμίνη 1788-1836, παντρεύτηκε τον εξάδελφό της Λουδοβίκο Β΄ της Έσσης.

Πηγές
 Schulze, Hermann. Die Hausgesetze der regierenden deutschen Fürstenhäuser, vol. 1. Jena, 1862, pages 165-69.

Παραπομπές

Οίκος του Τσέρινγκεν
Γουλιέλμος της Βάδης (1792-1859)

O Γουλιέλμος (γερμ. Wilhelm, 8 Απριλίου 1792 - 11 Οκτωβρίου 1859) από τον Οίκο του Τσέρινγκεν ήταν πρίγκιπας του Μπάντεν.

Βιογραφία
Ο Γουλιέλμος Λουδοβίκος Αύγουστος ήταν ο τέταρτος γιος του Καρόλου Φρειδερίκου του Μπάντεν και της Λουίζας Καρολίνας, κόρης του αντισυνταγματάρχη Λούντβιχ Χάινριχ Φίλιπ Γκάγιερ, βαρόνου φον Γκάγιερσμπερκ. Ο γάμος ήταν μοργανατικός.

Το 1859 απεβίωσε στην Καρλσρούη σε ηλικία 67 ετών.

Οικογένεια
Νυμφεύτηκε το 1830 την Ελισάβετ Αλεξανδρινή, κόρη του Λουδοβίκου της Βυρτεμβέργης, και είχε τέκνα:
 Σοφία 1834-1904, παντρεύτηκε τον Βόλντεμαρ του Λίππε.
 Λεοπολδίνη 1837-1903, παντρεύτηκε τον Χέρμαν του Χόενλοε-Λάνγκενμπουργκ.

Πηγές
 L'Allemagne Dynastique, Tome VI: Bade-Mecklembourg. p. 253.

Παραπομπές 

Οίκος του Τσέρινγκεν
Λουδοβίκος Β΄ της Βάδης

O Λουδοβίκος Β΄, γερμ. Ludwig II (15 Αυγούστου 1824 - 22 Ιανουαρίου 1858) από τον Οίκο του Τσέρινγκεν ήταν μέγας δούκας του Μπάντεν (1852-1858).

Βιογραφία
Ήταν ο πρωτότοκος γιος του Λεοπόλδου μεγάλου δούκα του Μπάντεν και της Σοφίας των Σ.Χ.Γκόττορπ, κόρης του Γουσταύου Δ΄ Αδόλφου της Σουηδίας.

Υπέφερε από διανοητική ασθένεια. Το 1858 απεβίωσε στην Καρσλρούη σε ηλικία 34 ετών. Ήταν άγαμος και τον διαδέχθηκε ο νεότερος αδελφός του Φρειδερίκος Α΄, που ήταν συγκυβερνήτης του και, από το 1856, μέγας δούκας του Μπάντεν.

Πηγές
 L'Allemagne Dynastique, Tome VI : Bade-Mecklembourg. p. 253.

Οίκος του Τσέρινγκεν
Φρειδερίκος Β΄ του Μπάντεν

Ο Φρειδερίκος Β΄ (γερμ. Friedrich II, 9 Ιουλίου 1857 - 9 Αυγούστου 1928) από τον Οίκο του Τσέρινγκεν ήταν μέγας δούκας (1907-18) και μετά τιτουλάριος μέγας δούκας (1918-28) του Μπάντεν.

Βιογραφία
Ο Φρειδερίκος Γουλιέλμος Λουδοβίκος Λεοπόλδος Αύγουστος ήταν ο πρωτότοκος γιος του Φρειδερίκου Α΄ του Μπάντεν και της Λουίζας των Χόεντσολλερν, κόρης του Γουλιέλμου Α΄ της Γερμανίας.

Το 1928 απεβίωσε στην Καρλσρούη σε ηλικία 71 ετών. Ήταν άτεκνος και τον διαδέχθηκε ο εξάδελφός του Μαξιμιλιανός.

Οικογένεια
Νυμφεύτηκε το 1885 τη Χίλντα του Νάσσαου, κόρη του Αδόλφου του Λουξεμβούργου· δεν απέκτησαν τέκνα.

Πηγές 
 Frederick II, Grand Duke of Baden in Stadtwiki Karlsruhe

Οίκος του Τσέρινγκεν
Μαξιμιλιανός του Μπάντεν (1867-1929)

Ο Μαξιμιλιανός, γερμ. Maximilian (10 Ιουλίου 1867 - 6 Νοεμβρίου 1929) από τον Οίκο του Τσέρινγκεν ήταν πρίγκιπας, μετά τιτουλάριος μέγας δούκας («μάργραβος») του Μπάντεν (1928-1929). Έγινε καγκελάριος και πρωθυπουργός της Πρωσίας (1918).

Βιογραφία
Ήταν ο μόνος γιος του Γουλιέλμου πρίγκιπα του Μπάντεν και της Μαρίας Μαξιμιλιάνοβνας των Μπωαρναί, κόρης του Μαξιμιλιανού δούκα του Λόιχτενμπεργκ.

Το 1900 νυμφεύτηκε την Μαρία-Λουίζα των Γουέλφων-Αννοβέρου, κόρη του Ερνέστου-Αυγούστου Β΄ τιτουλάριου βασιλιά του Αννοβέρου και είχε τέκνα:
 Μαρία-Αλεξάνδρα 1902-1944, παντρεύτηκε τον Βόλφγκανκ πρίγκιπα της Έσσης.
 Μπέρτολτ 1906-1963, τιτουλάριος μέγας δούκας («μάργραβος») του Μπάντεν. Νυμφεύτηκε τη Θεοδώρα πριγκίπισσα της Ελλάδας, κόρη του Ανδρέα πρίγκιπα της Ελλάδας.

Πηγές
 "Biografie Prinz Max von Baden (German)". Deutsches Historisches Museum. Archived from the original on 2 July 2014. Retrieved 22 July 2013.

Παραπομπές 

Οίκος του Τσέρινγκεν
Καγκελάριοι της Γερμανίας
Μαξιμιλιανός του Μπάντεν

Με το όνομα Μαξιμιλιανός του Μπάντεν αναφέρονται οι εξής τιτουλάριοι μεγάλοι δούκες του Μπάντεν:

 Μαξιμιλιανός του Μπάντεν (1867-1929)
 Μαξιμιλιανός του Μπάντεν (γενν. 1933), εγγονός του προηγουμένου

Γερμανοί ευγενείς
Μαξιμιλιανός του Μπάντεν (γενν. 1933)

Ο Μαξιμιλιανός, γερμ. Maximilian (γενν. 3 Ιουλίου 1933) από τον Οίκο του Τσέρινγκεν είναι τιτουλάριος μέγας δούκας ("μάργραβος") του Μπάντεν και επικεφαλής του Οίκου.

Βιογραφία
Ήταν ο πρωτότοκος γιος του Μπέρτολτ τιτουλάριου μεγάλου δούκα του Μπάντεν και της Θεοδώρας πριγκίπισσας της Ελλάδας, κόρης του Ανδρέα πρίγκιπα της Ελλάδας.

Οικογένεια
Νυμφεύτηκε το 1966 τη Βαλερία των Αψβούργων-Λωρραίνης, κόρη του Ουμβέρτου-Σαλβαδόρ αρχιδούκα της Αυστρίας-Τοσκάνης και είχε τέκνα:
 Μαρία-Λουίζα γενν. 1969, παντρεύτηκε τον Ζεντάτσου-Ρίτσαρντ Μπέικερ διδάσκαλο του Σότο Ζεν.
 Βερνάρδος γενν. 1970, τιτουλάριος διάδοχος του Μπάντεν.
 Λεοπόλδος γενν. 1971.
 Μιχαήλ γενν. 1976, νυμφεύτηκε την Χριστίνα Χένε.

Πηγές
 "Heads of the Post-Napoleonic German Ruling Families & their Wives and Heirs Apparent". Theodore's Royalty & Monarchy Site.

Παραπομπές 

Οίκος του Τσέρινγκεν
Άνω Πολύδροσος Φωκίδας

Η Άνω Πολύδροσος ή Άνω Σουβάλα ή Πάνω Σουβάλα είναι ορεινό χωριό της Παρνασσίδας στον Νομό Φωκίδας σε υψόμετρο 770 μέτρων.

Γεωγραφία - Ιστορία
Η Άνω Πολύδροσος βρίσκεται στις βορειοανατολικές πλαγιές του Παρνασσού και ανατολικά τού χείμαρρου Ξεριά ανάμεσα σε δάσος από έλατα, μηλιές και μαύρη πεύκη. Απέχει 5,5 χλμ. ΝΑ. της Πολυδρόσου, 15 χλμ. ΝΔ. της Αμφίκλειας και 15 χλμ. από το χιονοδρομικό κέντρο Παρνασσού. Το χωριό είναι το καλοκαιρινό θέρετρο των κατοίκων της Πολυδρόσου και από αυτό ήταν οι πρώτοι κάτοικοι της Πολυδρόσου όταν το 1870, μετά από καταστροφικό σεισμό, μετακινήθηκαν σε χαμηλότερο υψόμετρο προς τον κάμπο. Η παλιά ονομασία του είναι Άνω Σουβάλα και σύμφωνα με ορισμένους προέρχεται από την τουρκική λέξη «σουβάλα» που σημαίνει «πολύ νερό» ενώ σύμφωνα με άλλους έχει σλαβική προέλευση από λέξη που σημαίνει «κοίλωμα με γύρω βουνά», που χαρακτηρίζει την ευρύτερη περιοχή. Σύμφωνα με το σχέδιο Καλλικράτης ανήκει στη δημοτική ενότητα Παρνασσού που υπάγεται στο Δήμο Δελφών και σύμφωνα με την απογραφή του 2011 έχει πληθυσμό 40 κατοίκους. Ως ξεχωριστός οικισμός αναγνωρίστηκε για πρώτη φορά το 1940 και προσαρτήθηκε στην τότε κοινότητα Πολυδρόσου.

Πληθυσμός

Αξιοθέατα 
Αξιοθέατά της είναι η εκκλησία της Παναγίας Κυρίας των Αγγέλων ή Κυργιάς, η χαράδρα του Ξεριά με τη  σπηλιά της «Κοντύλως», που είναι επισκέψιμη και έχει φυσικό διάκοσμο από σταλακτίτες και σταλαγμίτες. Στο λόφο πάνω από τις πηγές της Αλεγούσας υπάρχει σπηλαιοβάραθρο, που απαιτεί την τεχνική της καταρρίχησης. Από την Άνω Σουβάλα περνούν το ευρωπαϊκό μονοπάτι Ε4 και το εθνικό Ε22 που είναι ιδανικά για πεζοπορικές διαδρομές αλλά και για downhill από ποδηλάτες καθώς κάποια μέρη τους είναι ειδικά διαμορφωμένο με ράμπες για άλματα ποδηλάτων.

Παραπομπές

Πηγές 
 Εγκυκλοπαίδεια Πάπυρος Λαρούς Μπριτάννικα, 1992, 2006 (ΠΛΜ)
 Εγκυκλοπαίδεια Πάπυρος Λαρούς, 1964 (ΠΛ)

Εξωτερικοί Σύνδεσμοι 
 Άνω Σουβάλα από το ιστολόγιο: polydrososparnassou.blogspot.gr

Χωριά του νομού Φωκίδας
Ανω Πολυδροσος
Παρνασσός
Πανελλήνιο πρωτάθλημα κλειστού στίβου ανδρών 2018

Το 32ο Πανελλήνιο πρωτάθλημα κλειστού στίβου ανδρών, διοργανώθηκε στις 10 και 11 Φεβρουαρίου 2018 στο Στάδιο Ειρήνης και Φιλίας. Πρωταθλητής αναδείχθηκε για όγδοη φορά στην ιστορία του ο Ολυμπιακός.

Νικητές

Πηγή:

Ομαδική βαθμολογία
Βαθμολογήθηκαν συνολικά 55 σωματεία.

{| class="wikitable"
|-
!width=50|Θέση
!width=215|Σύλλογος
!width=50|Βαθμολογία
|-bgcolor="87ceeb"
|<center>1.
|  Ολυμπιακός Σ.Φ.Π.
| <center>50
|-
|<center>2.
|  Γ.Σ. Κηφισιάς
| <center>42
|-
|<center>3.
| Πανναξιακός Α.Ο.
| <center>29
|-
|<center>4.
|  Γ.Σ. Ελευθέριος Βενιζέλος
| <center>25
|-
|<center>5.
| Γ.Σ. Ηλιούπολης
| <center>22,5
|-
|<center>6.
| Γ.Σ. Γλυφάδας
| <center>20
|-
|<center>7.
|  Πανελλήνιος Γ.Σ.
| <center>19
|-
|<center>8.
| Πανιώνιος Γ.Σ.Σ.
| <center>15
|-
|<center>.
| ΑΕΚ Αθηνών
| <center>15
|-

Πηγή:

Πηγές
 ΣΕΓΑΣ: 32ο πρωτάθλημα κλειστού. 2η ημέρα. Αποτελέσματα και βαθμολογίες
ΣΕΓΑΣ

Παραπομπές

Κλειστού στίβου ανδρών
Στίβος το 2018
Διοργανώσεις στίβου στον Πειραιά
Γκέμπχαρντ Γ΄ της Κωνσταντίας

Ο Γκέμπχαρντ Γ΄ (γερμ.: Gebhard, περίπου 1040 - 12 Νοεμβρίου 1110) ήταν χριστιανός επίσκοπος της Κωνσταντίας. Στην Έριδα της Περιβολής έλαβε το μέρος του Πάπα και ήταν εναντίον του βασιλιά της Γερμανίας. Προερχόταν από τον Οίκο του Τσέρινγκεν.

Βιογραφία
Ήταν ο τρίτος γιος του Μπέρτολντ Β΄, δούκα της Καρινθίας και αδελφός του Μπέρτολντ Β΄, δούκα της Σουαβίας.

Για ένα διάστημα έγινε κοσμήτορας του Συλλόγου του καθεδρικού του Κάντεν. Έπειτα εισήλθε στη μονή Βενεδικτίνων του Χίρσαου και το 1084 ο παπικός απεσταλμένος Όθων της Όστιας τον χειροτόνησε επίσκοπο της Κωνσταντίας. Την έδρα κατείχε ο Όθων Α΄ επίσκοπος του βασιλιά τη Γερμανίας. Αν και ο Πάπας Γρηγόριος Ζ΄ είχε αφορίσει και καθαιρέσει τον Όθωνα Α΄, αυτός κρατούσε τη θέση με τη δύναμη των όπλων· μάλιστα το 1085 έκανε Σύνοδο, όπου καθαίρεσε τον Γκέμπχαρντ και άλλους 14 επισκόπους πιστούς στον Πάπα. Όμως το 1086 απεβίωσε και ο Γκέμπχαρντ μπόρεσε να αναλάβει τη θέση του.

Αναμόρφωσε τη μονή Πετερσχάουζεν και την επάνδρωσε με μοναχούς από το Χίρσγκαου. Το 1089 εγκαινίασε το νέο καθεδρικό της Κωνσταντίας, ο οποίος κτίσθηκε στη θέση αυτού, που είχε καταπέσει το 1052.

Πηγές
 Herbermann, Charles, ed. (1913). "Gebhard (III) of Constance". Catholic Encyclopedia. New York: Robert Appleton.

Οίκος του Τσέρινγκεν
Επίσκοποι του 11ου αιώνα
Βερθόλδος Β΄ του Τσέρινγκεν

Ο Βερθόλδος Β΄, γερμ. Berthold II (π. 1050 - 12 Απριλίου 1111) από τον Οίκο του Τσέρινγκεν ήταν δούκας της Σουαβίας (1092-98) και του Τσέρινγκεν (π. 1100-1111).

Βιογραφία
Ήταν ο δευτερότοκος γιος του Μπέρτολντ Β΄, δούκα της Καρινθίας. Υποστήριξε τον Ροδόλφο του Ραϊνφέλντεν, δούκα της Σουαβίας εναντίον του Ερρίκου Δ΄ των Σαλίων της Γερμανίας. Το 1077 ο βασιλιάς τους καθαίρεσε από τους τίτλους του δούκα.

Το 1078 απεβίωσε ο πατέρας του και ο Μπέρτολντ Β΄ συνέχισε τις διεκδικήσεις του πατέρα του στο δουκάτο της Καρινθίας και της Σουαβίας.

Οικογένεια
Νυμφεύτηκε το 1079 την Αγνή του Ράινφελντεν, κόρη του Ροδόλφου του Ραϊνφέλντεν και είχε τέκνα:
 Μπέρτολντ Γ΄ απεβ. 1122, δούκας του Τσέρινγκεν.
 Κορράδος Α΄ π. 1090-1152, δούκας του Τσέρινγκεν.
 Πετρίσσα του Τσέρινγκεν
 Αγνή, παντρεύτηκε τον Γουλιέλμο Β΄ των Ιβρέα δούκα της Βουργουνδίας.

Πηγές
 Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

Πληροφορίες προσώπου 

Οίκος του Τσέρινγκεν
Ερμάνος Β΄ της Βάδης

Ο Ερμάνος Β΄ (γερμ.: Hermann II., 1060 - 7 Οκτωβρίου 1130) από τον Οίκο του Τσέρινγκεν ήταν μάργραβος του Μπάντεν (1074-1130).

Βιογραφία
Ήταν ο μόνος γιος του Χέρμαν Α΄ και της Γιούντιτ του Μπάκνανκ-Ζούλιχγκαου. Έγινε μαρκήσιος της Βερόνας (1112-1130).

Ονόμαζε τον εαυτό του κύριο του Μπάντεν, κόμη του Μπρίσγκαου και μαρκήσιο της Βερόνας. Περί του 1070 άρχισε το κτίσιμο του κάστρου Χόενμπαντεν επάνω από τα ερείπια μίας Κελτικής κατασκευής. Ξαναέκτισε τη μονή Αυγουστίνων, που είχε ικοδομήσει ο πατέρας του το 1123 στο Μπάκνανκ.

Τάφηκε εκεί με την επιγραφή: "Εδώ βρίσκεται ο Χέρμαν μάργραβος του Μπάντεν, ιδρυτής του ναού και της μονής. Απεβίωσε το έτος χίλια και εκατό και τριάντα από τη γέννηση που έκανε η ευσεβής Παρθένος Μαρία. Η μεταφορά εδώ αυτού και των απογόνων του έγινε το έτος χίλια πεντακόσια".

Οικογένεια 
Νυμφεύτηκε τη Γιούντιτ του Χόενμπερκ και είχε τέκνα:
 Χέρμαν Γ΄ π. 1105-1160, μάργραβος του Μπάντεν.
 Ιουδήθ απεβ. 1162, παντρεύτηκε τον Ούλριχ Α΄ των Σπόνχαϊμ δούκα της Καρινθίας.

Πηγές
 Oexle, Otto Gerhard. "Hermann I". Deutsche Biographie. Neue Deutsche Biographie (NDB). Retrieved 26 October 2017.

Χερμαν 02
Φρειδερίκος Α΄ του Μπάντεν (1249-1268)

Ο Φρειδερίκος Α΄ (γερμ. Frederick I, 1249 – 29 Οκτωβρίου 1268) από τον Οίκο του Τσέρινγκεν ήταν μάργραβος του Μπάντεν (1250-68) και της Βερόνα· επίσης διεκδικητής δούκας της Αυστρίας (1250-68).

Βιογραφία
Ήταν ο μόνος γιος του Χέρμαν ΣΤ΄ μαργράβου του Μπάντεν και της Γκέρτρουντε των Μπάμπενμπερη, κόρης του Ερρίκου δούκα του Μέντλινκ (γιου του Λεοπόλδου ΣΤ΄ δούκα της Αυστρίας).

Το 1268 απεβίωσε στη Νάπολη σε ηλικία 19 ετών, άγαμος. Τον διαδέχθηκε ο θείος του Ροδόλφος Α΄.

Πηγές
 Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

Οίκος του Τσέρινγκεν
Ο Μπάτσος (ταινία)

Ο Μπάτσος (γαλλικά: Un Flic) είναι μια αστυνομική ταινία Γαλλικής παραγωγής 1972. Η σκηνοθεσία και το σενάριο είναι του Ζαν-Πιέρ Μελβίλ και πρωταγωνιστούν οι Αλέν Ντελόν, Κατρίν Ντενέβ και ο Ρίτσαρντ Κρένα.

Στις δύο προηγούμενες ταινίες που συνεργάστηκε ο Αλέν Ντελόν με τον Ζαν-Πιερ Μελβίλ («Ο Δολοφόνος με το Αγγελικό Πρόσωπο»(1967) και «Ο Κόκκινος Κύκλος» (1970) θα υποδυόταν τον εγκληματία. Σε αυτήν την τρίτη και τελευταία ταινία της συνεργασίας τους, ο Αλέν Ντελόν θα υποδυθεί τον Αστυνόμο Εντουάρ Κολμάν, και αυτήν την φορά στην καταδιώξη του Σιμόν, ενός διαβόητου κλέφτη του Παρισιού.

Πλοκή
Η ταινία ξεκινάει με την φράση:

Κατά την διαρκεία μιας ληστείας απο 4 άντρες σε ενα υποκατάστημα μια τράπεζας θα σκοτωθεί ενας ταμίας και θα τραυματιστεί σοβαρά ενας απο τους ληστές, ο Μαρκ (Αντρέ Πουσέ).Οι συνεργοί του 
θα τον μεταφερουν σε μια ιδιωτική κλινική για νοσηλεία. Ο αρχηγός τους ο Σιμόν (Ρίτσαρντ Κρένα) είναι ιδιοκτητής ενός ναιτ κλαμπ του Παρισιού. Ο Αστυνόμος Εντουάρ Κολμάν (Αλέν Ντελόν) θα επισκεφτεί το κλαμπ σε μια προσπάθεια να βρει πληροφορίες για του ληστές και επίσης να δει και την ομόρφη Κάθυ (Κατρίν Ντενέβ) που εργάζεται στο κλαμπ. Ο Σιμόν υπό τον φόβο οτι ο Κολμάν μπορεί να βρει τα ίχνη τους θα στείλει την Κάθυ στην κλινική ντυμένη νοσοκόμα να κάνει μια θανατηφόρα ενέση στον τραυματισμένο Μαρκ.

Το επομένο σχέδιο του Σιμόν είναι η κλοπή μια μεγάλης ποσοτήτας ηρωίνης από μια αντίπαλη συμμορία, που θα μεταφερθεί με το τραίνο στο δρομολόγιο Παρίσι - Λισαβώνα. Ο Σιμόν θα προσγειώθει στην οροφή του τραίνου χρησιμοποιώντας ένα ελικοπτέρο. Αφού μπει μέσα στο τραίνο θα κατευθυνθεί στη καμπίνα όπου ενας αντρας εχει την ηρωίνη σε μια βαλίτσα. Ο Σιμόν θα τον αναισθητοποιήσει και θα κλέψει την ηρωίνη. Εν τω μεταξύ ενας πληροφοριοδότης θα πει στον Κολμάν οτι το σχεδιο ήταν του Λουίς (Μάικλ Κονράντ) ενός μέλους της συμμορίας του Σιμόν. Ο Κολμάν θα παει στο κλαμπ και θα πει στον Σιμόν οτι η αστυνομία σύντομα θα τον συλλάβει μαζί με τους υπόλοιπους της συμμορίας του. Ο Σιμόν θα τηλεφωνήσει στον Πωλ (Ρικάρντο Κουκιόλα) και θα του πει να φύγει προτού τον συλλάβουν. Φθανόντας στο σπίτι του Πωλ, ο Κολμάν δεν θα προλάβει να τον συλλάβει καθώς ο Πωλ θα αυτοκτονήσει.
Ο Σιμόν θα πει στην Κάθυ να ετοιμαστούν και να φύγουν. Κατά την εξοδο τους θα τους περιμένει ο Κολμάν και θα τους πει να παραδοθούν. Ο Σιμόν θα αντιδράσει και θα επιχειρήσει να τραβήξει όπλο αλλά ο Κολμάν θα τον πυροβόλησει και θα τον σκοτώσει.

Διανομή ρόλων 
Αλέν Ντελόν ως Εντουάρ Κολμάν
Ρίτσαρντ Κρένα ως Σιμόν
Κατρίν Ντενέβ ως Κάθυ
Ρικάρντο Κουτσιόλα ως Πωλ

Παραπομπές

Εξωτερικοί σύνδεσμοι 
  

 

Γαλλικές ταινίες
Γαλλικές αστυνομικές θρίλερ ταινίες
Ταινίες σε σκηνοθεσία Ζαν-Πιέρ Μελβίλ
Γαλλόφωνες ταινίες
Ταινίες του 1972
Ταινίες σε παραγωγή Ρομπέρ Ντόρφμανν
Ταινίες σε σενάριο Ζαν-Πιέρ Μελβίλ